Lincoln Memorial

Lincoln Memorial da Estatu Batuetako 16. presidente Abraham Lincoln-en omenezko oroitzapen-monumentu bat, Washingtoneko National Mall deritzon pasealekuaren mutur batean kokatua.

Eraikina 1922an inauguratu zen, eta estilo doriarreko tenplu greko baten itxura du. Barnealdean, Abraham Lincoln eserita irudikatzen duen estatua handi bat dauka, eta Lincoln-en bi hitzaldi ospetsuren idazkunak hormetan irarrita erakusten ditu.

Lincoln Memorial elkarretaratze askoren gertalekua izan da, eta, besteak beste, bertatik egin zuen Martin Luther King-ek bere "I Have A Dream" hitzaldi mitikoa, 1963ko abuztuaren 28an eginiko sona handiko Washingtonerako martxan.

Eraikinaren arkitektoa Henry Bacon izan zen, eta Lincoln-en estatuaren egilea, Daniel Chester French. Barnealdeko hormirudiak Jules Guerin-ek margotu zituen.

350px|Lincoln Memorial, gauez argitua. Barruan, Abraham Lincoln Presidentearen eskultura ikusten da.

 Kanpo estekak 

Kategoria:Washington Hiriko eraikinak
Kategoria:Ameriketako Estatu Batuetako memorial nazionalak
Kategoria:Ameriketako Estatu Batuetako arkitektura
Kategoria:Bandalismoak pairatu duten artelanak
Kategoria:National Mall